ન્યુડ મેકઅપ કરવાની પ્રોસીજર નૉર્મલ મેકઅપ જેવી જ છે. બસ, આમાં વપરાતા શેડ્સ અલગ છે. સૌથી પહેલાં ફેસને કન્સીલરથી સાફ કરો. એ પછી ફાઉન્ડેશન લગાડો. એના પછી આઇશૅડો, લાઇનર અને મસ્કરા લગાવો. એ પછી બ્લશર લગાવો. ન્યુડ મેકઅપ હોવાથી આમાં લિપસ્ટિકનું એટલું મહત્વ નથી. જો લગાવવી હોય તો લિપગ્લૉસ અથવા એકદમ લાઇટ લિપસ્ટિક લગાવવી. ન્યુડ મેકઅપની બધી પ્રોડક્ટ સ્કિનટોનને મૅચ થતી હોવી જોઈએ. જેમ કે બ્રાઉન, નૅચરલ પીચ, કૉપર જેવા સૉફ્ટ નૅચરલ કલર જેને અર્થ કલર પણ કહે છે એ શેડ્સ વાપરવા. હવે માર્કેટમાં તમને ન્યુડ મેકઅપ માટે અલગથી પ્રોડક્ટ પણ મળે છે. ન્યુડ મેકઅપ બધા સ્કિનટોનને સારો લાગે છે જેમાં ઘઉંવર્ણના લોકોને કૉપર વિથ શિમર શેડ સારો લાગશે. જેની સ્કિન ગોરી છે તે તેની ચૉઇસના હિસાબે કોઈ પણ શેડ્સ પસંદ કરી શકે છે. હેરસ્ટાઇલમાં વાળને સ્ટ્રેટ રાખવા અથવા તો બ્લો ડ્રાય કરી શકો છો. બીચ-પાર્ટી હોય કે સંગીતસંધ્યા, ન્યુડ મેકઅપ તમને બધાથી અલગ પાડે છે. તમારી એક અલગ પહેચાન ઊભી કરે છે. એ સિવાય ઑફિસમાં સટલ અને સ્માર્ટ લુક માટે ન્યુડ મેકઅપ ટ્રાય કરી શકાય.